Arxipèlag Àrtic Canadenc - Viquipèdia, l'enciclopèdia lliure\n(S'ha redirigit des de: Arxipèlag Àrtic)\nL'Arxipèlag Àrtic Canadenc (en anglès Canadian Arctic Archipelago), conegut també simplement com l'Arxipèlag Àrtic, és un arxipèlag situat al nord del Canadà continental, a l'oceà Àrtic. Conforma l'extrem septentrional de l'Amèrica del Nord i té una extensió d'uns 1.424.500 km². Aquest grup de 36.563 illes ocupa la majoria del territori de Nunavut i una part dels territoris del Nord-oest; les més septentrionals de totes s'agrupen en l'anomenat arxipèlag de la Reina Elisabet.\n75° N, 90° O / 75°N,90°O / 75; -90\nMapamundi amb la localització de l'Arxipèlag Àrtic Canadenc\nMapa amb la projecció polar de l'Arxipèlag Àrtic Canadenc\nLes illes de l'Arxipèlag Àrtic Canadenc\nL'arxipèlag s'estén longitudinalment al llarg de 2.400 km, i d'uns 1.900 km de dalt a baix, des del cap Columbia, el punt més septentrional de l'illa d'Ellesmere, fins al continent. A l'oest limita amb la mar de Beaufort, al nord amb l'oceà Àrtic, a l'est amb la badia de Baffin i l'estret de Davis que el separen de Groenlàndia, i al sud amb la badia de Hudson i el Canadà continental. Les diverses illes estan separades entre elles i el continent per una sèrie d'estrets i canals coneguts en conjunt com el pas del Nord-oest. A la part continental, en direcció a l'arxipèlag, s'estenen cap al nord dues grans penínsules, la de Boothia i la de Melville.\nL'Arxipèlag Àrtic consta de 94 illes majors (d'una extensió superior als 130 km²), que inclouen tres de les illes més grans del món, i 36.469 de menors. Les illes principals de l'arxipèlag (amb una superfície de més de 10.000 km², en ordre descendent) són les següents:\nRànquing per superfície\nBaffin NU 507.451 5 1 9.563\nVictòria TN, NU 217.291 9 2 1.707\nEllesmere NU 196.236 10 3 168\nBanks TN 70.028 24 5 114\nDevon NU 55.247 27 6 0\nMelville TN, NU 42.149 33 8 0\nSouthampton NU 41.214 34 9 721\nPríncep de Gal·les NU 33.339 40 10 0\nSomerset NU 24.786 46 12 0\nPríncep Patrick TN 15.848 55 14 0\nRei Guillem NU 13.111 61 15 960\nEllef Ringnes NU 11.295 69 16 0\nBylot NU 11.067 72 17 0\n* NU = Nunavut, TN = Territoris del Nord-oest\nDesprés de Groenlàndia, l'Arxipèlag Àrtic és l'àrea terrestre principal de l'Àrtic. El clima de les illes és l'àrtic, i el terreny està format per tundra excepte a les regions muntanyoses. La major part de les illes no estan habitades; els assentaments humans són escassos, disseminats i poc poblats, i la majoria es troben a les illes més meridionals, on hi ha algunes petites localitats costaneres de població inuit.\nArran de les exploracions de Martin Frobisher a la dècada del 1570, la sobirania de les illes fou atribuïda als britànics. La sobirania canadenca, que originàriament (1870-80) només s'exercia sobre la part de les illes banyada per la badia de Foxe i la badia i l'estret de Hudson, no fou establerta sobre tot l'arxipèlag fins que el 1880 el Regne Unit va transferir la sobirania al Canadà de la resta d'illes; el 1895 s'hi va establir el districte de Franklin, que comprenia gairebé la totalitat de l'arxipèlag; aquest districte fou dissolt arran de la creació del territori de Nunavut el 1999. El Canadà reclama la continuació de la seva sobirania territorial sobre el sector del Pol Nord, reclamació no reconeguda de manera universal. A més a més, l'estat canadenc també considera que les aigües del pas del Nord-oest són interiors, mentre que els Estats Units i altres països les consideren com a aigües internacionals. El desacord sobre l'estatus del pas del Nord-oest afecta també aspectes sobre legislació ambiental, la seguretat nacional i la sobirania del Canadà. L'illa de Hans, situada a l'estret de Nares, a l'est d'Ellesmere, és un territori actualment en disputa entre el Canadà i Dinamarca.\nA Wikimedia Commons hi ha contingut multimèdia relatiu a: Arxipèlag Àrtic Canadenc\nCoord.: 75° N, 90° O / 75°N,90°O / 75; -90\nObtingut de «https://ca.wikipedia.org/w/index.php?title=Arxipèlag_Àrtic_Canadenc&oldid=21733824»\nDarrera modificació: 17 ago 2019 a les 19:48\nLa pàgina va ser modificada per darrera vegada el 17 ago 2019 a les 19:48.


Considera que cal aclarir quins són els objectius i funcions de les Organitzacions Interprofessionals Agroalimentàries (OIA), per garantir que el seu treball sigui eficaç i beneficiï a totes les baules de la cadena agroalimentària.\nJARC, organització agrària catalana integrant de COAG des del 2009, dóna suport a l’acord que aquesta darrera entitat ha signat aquest matí a Madrid amb la resta d’organitzacions professionals agràries representatives a nivell de l'Estat espanyol. Amb aquesta iniciativa es pretén millorar el funcionament de les Organitzacions Interprofessionals Agroalimentàries (OIA), aclarir els seus objectius i funcions de les OIAs, i centrant-se en enfortir la defensa dels interessos dels agricultors i ramaders en el si de les mateixes.\nD’entrada, JARC reitera que la finalitat màxima de les Interprofessionals ha de ser garantir la defensa dels interessos generals de cada sector, evitant convertir-se en un instrument de defensa d’interessos particulars, com ara succeeix en determinats ens.\nEl gran valor de les OIA és que diferents associacions representatives de les baules de la cadena alimentària, malgrat tenir interessos diversos i moltes vegades contraposats, busquen coordinar-me i col·laborar en objectius sectorials comuns, essencialment de caràcter econòmic. En aquest sentit, la seva labor habitual ha d’inscriure’s en actuacions de caràcter econòmic i d’interès comú de tots els agents de la cadena.\nObjectius i funcions d’una OIA\nSegons JARC-COAG, les OIA han de centrar-se en l’elaboració d’estudis per millorar el coneixement, l’eficiència i la transparència dels mercats i la informació que reben els consumidors. Així mateix, han d’establir eines per aconseguir l’estabilitat sectorial, tals com els contractes tipus, els estudis de la cadena, dels índexs de preus i dels costos objectius, que siguin transparents, verificables i no manipulables, o bé, estudis per racionalitzar, millorar i orientar la producció agroalimentària a les necessitats del mercat i a les demandes dels consumidors, i finalment, l’adopció de mesures de regulació de l’oferta.\nCal adequar l’estructura i el funcionament d’algunes OIA a les finalitats que li són pròpies i a aconseguir la major eficiència i efectivitat en les accions que emprenguin, evitant duplicitat de funcions i actuacions respecte les organitzacions que en formen part.


La Federació Avícola de Catalunya detecta noves tendències de consum en productes ecològics i sistemes de producció respectuosos amb els animals\nper David Rodríguez Corresponsal de Lleida Lleida. 13 de setembre de 2019 05:30\nLleida és la demarcació on es crien, sacrifiquen i comercialitzen gairebé el 100% de les guatlles de Catalunya | iStock\nLleida és coneguda per la producció de fruita o de porcí. Però dins del mateix àmbit ramader, hi ha terrenys on també pot presumir de ser una autèntica potència. A la demarcació es crien, sacrifiquen i comercialitzen gairebé el 100% de les guatlles de Catalunya. En el cas de les perdius i els picantons, el percentatge se situa entre el 85 i el 90%. Més enllà d’alguns gegants del sector, com la Corporació Alimentària de Guissona (CAG) o Vall Companys, en aquest camp, les vendes les aporta Codornices Urgell (Urgasa), una empresa familiar de Juneda (Les Garrigues), que domina el mercat.\nA les comarques lleidatanes, es comercialitzen anualment 30 milions d’unitats, que es destinen majoritàriament a l’exportació, especialment a França\nD’Urgasa surten gairebé la totalitat dels 30 milions anuals de guatlles que Lleida posa al mercat. El president de la Federació Avícola de Catalunya (FAC), Joan Anton Rafecas, recorda que Urgasa s’ha fet gran adquirint altres companyies. “El consum intern de guatlles a Catalunya i a l’Estat espanyol no és suficient per cobrir l’oferta, el que provoca que l’exportació, especialment a França, sigui una de les sortides a la producció”.\nUna nova tendència de consum\nTot i que Catalunya no és un lloc on el consum de guatlles estigui molt estès, Rafecas desvela que el producte està adquirint protagonisme en un entorn on els ciutadans es preocupen per l’origen i les formes de producció dels aliments que ingereixen. “Igual que passa amb els ous de les gallines, els sistemes de criança d’animals a l’aire lliure o amb pinso ecològic ha conformat una nova quota de mercat, que s’anirà posicionant i establint”.\nLa granja d'Urgasa a Juneda | Cedida\nLa guatlla, igual que la resta de carns d’aviram que s’elaboren a Catalunya, està tenint un repunt del consum. De fet, la catalana és la primera Comunitat Autònoma en producció, acumulant el 25% del total. De la mateixa manera, Catalunya és la quarta en l’àmbit estatal en la comercialització d’ous. Aquestes dades facilitades per la FAC constaten la fortalesa de l’avicultura, que genera el 15% de la renda agrària. De les 5.000 granges de pollastres censades a Catalunya, un 45% es troben a la demarcació de Lleida.\nL’ecologia, la porta d’entrada\n“A través dels sistemes de producció ecològica, molts joves estan entrant al món de l’avicultura i dels ous”, comenta Rafecas. Fins i tot les grans empreses distribuïdores ja aposten per aquest nou model, en el qual els ous que es venen procedeixen de gallines criades a l’aire lliure o els pollastres són camperols. El president de la Federació Avícola confia a què aquest nou escenari, que va acompanyat d’una reducció de l’ús d’antibiòtics per part dels ramaders del 71% en els darrers quatre anys i de la millora de les instal·lacions, es consolidi al mercat. “És una demanda dels consumidors i de la distribució, però hem de veure com evolucionen les vendes amb productes que encareixen considerablement el preu final”.\nRafecas: “A través dels sistemes de producció ecològica, molts joves estan entrant al món de l’avicultura i dels ous”\nAra, l’última paraula la tenen els consumidors. Les noves formes de criança i els nous formats que comercialitzaran les botigues i grans superfícies amb productes elaborats pel sector avícola faran que el preu del pollastre pugui passar dels dos als set o vuit euros per quilo. Sembla que la imatge de tenir animals com les gallines engabiades amb sistemes de producció extensius ja és cosa del passat. L’engreix es realitza durant un període llarg de temps i amb pinso ecològic, moltes vegades amb un cicle complet a la granja. De moment, aquest mètode suposa un 10% de les vendes totals. L’objectiu, segons indica Rafecas, és arribar al 50% en pocs anys.\nLleida és la demarcació on es crien, sacrifiquen i comercialitzen gairebé el 100% de les guatlles de Catalunya | Cedida\nUn paper important en aquest nou paradigma el juga la sanitat. A Reus, es troba el Centre de Sanitat Avícola de Catalunya (Cesac). El laboratori, de gran prestigi a l’Estat espanyol i de referència en l’àmbit europeu, és l’encarregat de realitzar controls exhaustius del benestar dels animals i de les seves condicions ambientals. El maneig, la il·luminació, la ventilació i la il·luminació són altres dels aspectes que es revisen. Tots els esforços se centren a garantir que la carn de pollastre, de guatlla o de perdiu que arriba al consumidor compleixi amb les exigències ambientals i productives que aquest demanda.


Més de 80.000 'lowers' han desfilat per la Ciutat Esportiva Guillermo Amor de Benidorm durant les quatre jornades (tres dies d'actuacions i la festa en la platja del dijous) del festival\nLa banda granadina de indie pop "Lori Meyers", durant el concert de la tercera i última jornada del Low Festival EFE\nDesprés d'ells ha sonat l'aposta més forta de la jornada, Lori Meyers, que no trepitjava aquestes terres des de 2013, quan encara rebien el nom de Low Cost Festival i ells presentaven "Impronta", el seu anterior disc d'estudi.\nPer a donar vida a la seua esperada última aposta, "En la espiral" (2017), els granadins han plantejat un "xou" escenogràficament ambiciós, molt cuidat en les projeccions i en els jocs de llums, amb una gran pantalla translúcida que de partida ocultava a la banda abans d'ascendir fins als cels.\nEl seu concert benidormí ha arrancat amb l'onírica "Vértigo I", una de les noves, o "Evolución", que s'han alternat amb clàssics del grup extrets sobretot des del seu tercer llarg, "Cronolánea" (2008), "Planilandia" o "Luces de neón", el qual ha sonat de seguida posant al públic en òrbita festivalenca amb les seues "paparapapapa" i atallant un espectacle potencialment dens.\nNo són aquests els Lori Meyers que acabaven amb el seu cantant Noni López sense samarreta embullat entre el públic, però ofereixen a canvi una fèrria obstinació per un so polit, dins d'un espectacle molt mesurat i, per açò també, un tant encotillat en el seu tram principal.\nTot canvia a partir de "Emborracharme", un altre clímax després del qual la contenció energètica s'ha desbaratat en un mar de braços que s'ha perpetuat amb la progressió creixent de "Zona de confort", de la nova fornada, però sobretot amb "Mi realidad", traçant així un "xou" que ha anat de més a molt més i en el qual ha cabut fins a una xicoteta raresa com "Ham'a'cuckoo", de 2004.\nEl gallec Xoel López els ha pres el relleu amb un format de luxe, el de 8 músics d'acompanyament que incloïa secció de vent, i un repertori que ha combinat peces més pop de la seua època anglòfila com Deluxe i dels seus últims discos més apegats al folk transoceànic.\nExuberants i prolixos en detalls han sonat així peces com "Tierra", "Tendremos que esperar" o "El amor valiente", fins a arribar l'inevitable final amb "Que no", realment apoteòsic.\nEls qui han volgut gaudir-ho han hagut de renunciar a bona part de l'arrencada dels suecs Mando Diao, en la seua segona incursió en aquesta cita, aquesta vegada per a presentar el seu recent àlbum "Good times" (2017), del que per primera vegada a Espanya han sonat peces com "Break us" o la que li dóna nom.\nNo han faltat les seues cançons més celebrades, açò és, les roqueres "Gloria" i "Dance with somebody", amb alarit pel mig, i entre mitjanes la veu profunda i raspada de Björn *Dixgård s'ha revelat molt propícia per al set purament electrònic muntat entorn de la sensual "Sweet wet dreams", amb el qual han arredonit un concert en general anaeròbic, lúbric i salvatge.\nSobre les 2 del matí ha arribat el torn d'un clàssic del pop espanyol, Fangoria, que ha tornat així al primer festival "indie" que els va tendir la mà, com no podia ser menys venint d'una ciutat que s'adapta tan bé a la seua idiosincràsia fallera.\n"No hi ha gens que ens agrade més que estar en un festival o que estar a Benidorm", ha constatat Alaska a pocs metres de Nacho Canut, al costat del que ha optat en la seua actual proposta en viu per enrobustir amb voluminosos arranjaments techno cançons de tota la seua carrera, de Dinarama ("El rey del glam" o "Ni tú ni nadie") al seu últim disc com Fangoria ("Fiesta en el infierno").\nCom a resultat, les veus i la producció de Guille Milkyway han quedat un tant difuminades, encara que el públic ho ha gaudit igualment, sobretot la mescla final de "Bailando" que inclou "Miscelánea de canciones para robótica avanzada" (2017), amb empelts de "Toro" del Columpio Asesino (els qui els han precedit en el festival) o del tall homònim que van popularitzar Sonia i Selena.\nFins a l'alba encara quedava música per sonar en aquest festival "gigantic" que en dies previs ha rebut a Franz Ferdinand, The Hives, Pixies, !!!, Sidonie, La Casa Azul, L.A. i Dorian, entre uns altres, i al que en 2018 li prendrà el relleu una desena edició a la qual els seus responsables ja han batejat com "#TheBigLow".


Trucades contra el silenci\nLa Ramon Molinas Foundation i Amics de la Gent Gran lluiten contra la soledat de les persones grans a Barcelona\n1.200 persones majors de 65 anys gaudiran d’una iniciativa que es vertebra gràcies a acompanyaments emocionals telefònics.\nA Barcelona, a finals de l’any 2019, hi havia 350.065 persones majors de 65 anys. D’aquestes, més d’un 25% vivien soles. El context originat per la Covid-19 ha augmentat la vulnerabilitat de les persones que constitueixen aquest grup de població. A banda de ser un col·lectiu de risc davant la pandèmia, l’agreujament de l’aïllament i de la soledat no desitjada els han causat un elevat impacte emocional.\nDavant d’aquest context, la Ramon Molinas Foundation col·labora amb Amics de la Gent Gran amb la finalitat de pal·liar la situació de soledat no desitjada i l’aïllament social que pateixen les persones grans de la Ciutat Comtal gràcies al programa Trucades contra el silenci. Amics de la Gent Gran ha adaptat la seva metodologia al context actual per tal de seguir acompanyant emocionalment a persones grans en situació de soledat no desitjada i aïllament. Amb el telèfon com a gran aliat, Amics de la Gent Gran ofereix acompanyament psicoemocional, assessora i resol dubtes als usuaris del programa i actua davant de les situacions d’alta vulnerabilitat.\nUn total de 1.200 persones majors de 65 anys que pateixen soledat i aïllament social a Barcelona gaudiran del programa durant els tres primers mesos del 2021. Els beneficiaris de la iniciativa son persones grans amb pocs recursos socioeconòmics, un nivell mitjà de dependència per al desenvolupament d’activitats bàsiques de la vida diària, que se senten soles i que presenten una necessitat afectiva important. D’altra banda, Trucades contra el silenci compta amb la col·laboració de 1.100 persones voluntàries.\nLa soledat no desitjada és un fenomen subjectiu que es basa en la percepció que té una persona sobre la diferència entre les relacions socials anhelades i la realitat. El seu impacte en la salut de les persones grans és significant. L’acompanyament emocional i teixir una xarxa de suport son cabdals per afavorir l’autonomia, la confiança, la socialització i la participació comunitària de les persones que conformen aquest col·lectiu.\nPàgina web d’Amics de la Gent Gran.


Govern no nacionalista a Euskadi - Xavier Serrahima: el racó de la paraula\nPosted on 2 de març de 2009 By Xavier Serrahima\tSense comentaris a Govern no nacionalista a Euskadi\nSi fullegem, avui, la majoria dels diaris, comprovarem que el titular que obre les seves portades és, si fa no fa, el mateix: els resultats de les eleccions a Euskadi podrien donar lloc al primer govern no nacionalista.\nEn primer lloc, això demostra que aquests temps de crisi no només afecten a l’economia, sinó també a l’originalitat en la professió periodística, que no sembla ésser tampoc un valor en alça.\nAixò a banda, potser fóra bo que ens aturéssim un moment, prenguéssim un xic d’aire i tractéssim d’analitzar amb una certa objectivitat el rerefons i la veracitat d’aquesta manera de descriure l’escenari resultant de les eleccions d’ahir… No es tracta de proposar-nos de llegir entre línies, com hem après a fer amb les ambivalents declaracions dels polítics de torn. Ara cal que aprenguem a esbrinar per quin motiu els mitjans ofereixen unes línies i no pas unes altres. Per què quasi tots els mitjans tendeixen a l’uniformisme i a presentar-ho tot des d’un mateix angle? I, principalment, seria bo començar a preguntar-nos sobre el què ens diuen i com ens ho diuen…\nEn primer lloc, convindria no deixar-se arrossegar per la cada dia més tendenciosa terminologia que l’espanyolisme i els seus mitjans afins tracten d’imposar-nos. Es pot entendre que ells la facin servir, com un mitjà més al servei de la seva voluntat d’aigualir la pluralitat i la diversitat de l’estat. Ara bé, en cap cas hem de permetre que guanyin, també, la guerra de les definicions. I, menys encara, que les acceptem i les fem nostres, sense tenir consciència de que ens han fet caure en el seu parany lingüístic i treballem, sense voler-ho ni proposar-nos, al seu servei i en el seu profit…\nPodem acceptar que es parli d’un govern no nacionalista, quan ens referim a una més que possible coalició entre el PSOE i el PP? O seria més ajustat a la veritat – a aquesta veritat a la qual hauria de procurar servir allò que, temps era temps, anomenàvem Quart Poder… – assenyalar que es tractaria d’un govern no nacionalista basc?\nCom podem caure en l’error d’accedir a participar en el seu joc? Com podem acceptar jugar amb les cartes marcades que ens ofereixen? Unes cartes marcades per la seva perversió terminològica, que pretenen tergiversar la realitat, convertir la seva visió espanyolista i hispanocèntrica en l’única possible i fer-nos combregar a tots amb rodes de molí…\nCom podem admetre, tan impunement, la dissociació intencionada entre el terme nacionalisme i el seu significat, establint com a definitiva i inqüestionable la seva fal·laç definició del mateix? De veres ens sotmetrem a la seva conveniència de distingir entre nacionalistes i constitucionalistes…?\nDiguem-ho alt i fort, per a que tothom ens senti: un govern dels socialistes espanyols a Euskadi, i més si compta amb el recolzament del PP, en mai no deixaria d’ésser nacionalista… Ho seria, almenys, tant com els anteriors. Això sí, en comptes d’ésser nacionalista basc, serà nacionalista espanyol! I, depenent de les quotes de poder que el PSOE li hagi de cedir al PP per a poder convertir Patxi López en lehendakari, serà molt més nacionalista que no pas el govern anterior…!\nAixò, és clar, suposant que només necessitin el vot favorable de l’amiga Rosa Díez per a formar govern… En cas de que no es conformés amb exigir un estricte compromís constitucionalista i unificador, per a votar a favor del candidat del PSOE, sinó que reclamés, com a condició imprescindible, entrar a formar part del govern, llavors sí que podríem convenir en afirmar que el govern d’Euskadi ja no seria nacionalista… De nacionalista res de res, esdevindria ultranacionalista… espanyol!\ndilluns , 2 de març del 2oo9\nPS. Això, és clar, sense voler entrar, avui, en el tàcit – i vergonyós – pacte de silenci que ha dut a ignorar o minimitzar l’existència de més de cent mil vots nuls…\nParlem-ne\tTags:democràcia, eleccions, espanyolisme, Política, PP, PsoE\nPrevious Post: Coses, Alfonso R. Castelao\nNext Post: El camí dels vots perduts\nDebat sense Catalunya Parlem-ne


Espadaler: la moció de censura és una oportunitat per als partits que donen suport al govern de la Generalitat per involucrar-se en la governabilitat d’Espanya - TOTLLEIDA\nEspadaler: la moció de censura és una oportunitat per als partits que donen suport al govern de la Generalitat per involucrar-se en la governabilitat d’Espanya\nEl diputat d’Units per Avançar, Ramon Espadaler ha afirmat que la moció de censura que ha presentat Pedro Sánchez “està clarament justificada”\nPer totlleida\t Última actualització May 26,2018\nEn declaracions durant la seva visita al XXXIX Aplec del Caragol de Lleida, el diputat d’Units ha assenyalat que “la sentencia del cas Gürtel és demolidora, es miri des de la perspectiva que es miri. En un país normal, qui té la màxima autoritat del govern, que és el president Rajoy, hauria d’haver assumit responsabilitats i no sortir amb l’actitud prepotent, gairebé “xulesca” com va fer ahir, retraient el suport de forces polítiques catalanes a la moció de censura. Això la justifica encara més .”\nEspadaler ha dit que “veiem la moció com una oportunitat. Ho és per als partits de caire independentista amb presència al Congrés dels Diputats i que representen una part dels interessos de Catalunya per involucrar-se en la governabilitat d’Espanya. Des d’Units els demanem que ho facin. El que representa el president Rajoy no ha servir per res. S’ha posat d’esquena a qualsevol dels interessos i de les demandes legítimes de Catalunya de millorar l’autogovern o de simplement d’establir un diàleg”.\n“I també demanem a l’altra part- ha afegit Espadaler- als partits d’àmbit estatal que no defugin o que no vulguin aïllar els partits que no tenen una ideologia que no comparteixen. És una oportunitat perquè els partits de l’immobilisme abandonin el seu menyspreu cap a Catalunya. També, doncs, per escoltar una part de la veu de Catalunya”.\nA més, ha reblat: “encoratgem els partits independentistes del Congrés a ser valents i que participin de la governabilitat d’Espanya perquè puguem iniciar converses, que és el que necessitem. Primer ens hem d’aclarir Catalunya endins i després dialogar amb el govern d’Espanya per avançar, per sortir de la situació actual que no pot complaure ningú”\nSobre aquest diàleg, Espadaler ha recordat la proposta d’Units de Pacte d’Estat sobre cinc grans aspectes: el reconeixement de la realitat nacional de Catalunya; el reconeixement de competències estables en els temes que ens defineixen com a nació; un nou finançament just, objectivable i de qualitat; resoldre els temes del codi penal definint els delictes de rebel·lió i de sedició i fer reformes a Espanya amb un Senat que sigui semblant a l’alemany”.\nD’altra banda, ha manifestat que Units per se suma a la iniciativa perquè l’Aplec del Caragol sigui declarat merescudament festa reconegut internacionalment i ha dit que “es una festa en la qual hi cap tothom. Això és extraordinàriament positiu. Diu molt dels lleidatans, dels organitzadors de l’Aplec i de la voluntat de totes les persones que en formen part.\nEspadaler ha visitat l’Aplec del Cargol acompanyat del coordinador d’Units per Avançar a Lleida, David Pàmpols, i la regidora del partit a la Paeria, Rosa Mari Salmerón.\nCHUS BORRELL I FELIU. CEO en Coaching Lleida\nEl Bus de la Salut, guardonat per l’Acadèmia de Ciències Mèdiques i de la Salut de Catalunya i de Balears\nToni Postius es proclama cap de llista de JxCat a Lleida a les eleccions municipals…


Presentació de ‘Llengua i república. El manifest Koiné argumentat’ a Palma i Manacor – Rellevant.cat\nL’endemà, dia 4, es repetirà la presentació a La Fornal, Manacor, a la mateixa hora. Aquesta vegada, l’acte organitzat amb la col·laboració de la delegació de l’Obra Cultural Balear al municipi i de Món de llibres, serà presentat per Jordi Caldentey en nom de l’OCB. A més a més, els ponents seran els mateixos, excepte el llloc d’en Damià Pons que en aquest cas correspondrà a en Gabriel Barceló i Bover, professor i escriptor, fundador i director de l’Escola Municipal de Mallorquí de Manacor.\nVídeo de la conferència «La Banda de Música de Manacor, del carrer a l’Auditori» a càrrec d’Antònia Bassa.


L'històric cap d'ETA Mikel Antza queda lliure després de ser entregat per França - Diari de Girona\nL'històric cap d'ETA Mikel Antza queda lliure després de ser entregat per França\nEl Govern basc posposa fins al curs vinent la implantació de la unitat didàctica sobre la història de la banda terrorista\nL'històric cap d'ETA Mikel Antza queda lliure després de ser entregat per França Diari de Girona\nL'històric cap d'ETA Mikel Albisu, àlies Mikel Antza, va ser posat en llibertat després d'aterrar a l'aeroport Adolfo Suárez-Madrid Barajas després de ser lliurat per les autoritats franceses. El que va ser màxim responsable de l'aparell polític d'ETA va ser arrestat a França l'octubre de 2004 amb la seva parella, Soledad Iparragirre, Anboto.\nLa Justícia francesa va imposar el desembre de 2010 sengles penes de 20 anys de presó per a Mikel Antza i Anboto, el primer considerat cap polític d'ETA i la segona responsable de les finances. Antza ja ha complert íntegrament la condemna imposada al país gal, fet pel qual després de ser lliurat a Espanya, la Policia Nacional va constatar que no tenia causes pendents amb la justícia i el va deixar en llibertat.\nEn un altre ordre de coses, el Govern basc ha renunciat finalment a la seva idea d'implantar a finals d'aquest curs la polèmica unitat didàctica Herenegun sobre la història recent d'Euskadi (1960-2018) i els efectes del terrorisme d'ETA, que només havia concitat el suport del PNB i que va ser durament criticada pels col·lectius de víctimes, intel·lectuals i historiadors. Així, el Govern basc ha posposat la mesura fins al curs vinent.


Satisfacció pel canvi de model a l’assignació de beques menjador – nou Sabadell\nS’elimina el tram variable, que condicionava a la disponibilitat pressupostària l’atorgament de les beques i pugen els trams de renda necessaris per garantir-les com un dret.\nDes d’ERC Sabadell veiem amb satisfacció que el plantejament realitzats fa alguns mesos pel regidor d’Acció Social, Gabriel Fernàndez, en nom del govern de la ciutat, ja siguin una realitat a l’hora d’assignar els ajuts i la quantia d’aquestes a les beques menjador per part del Departament d’Ensenyament de la Generalitat de Catalunya.\nEls fets van succeir la passada tardor, quan des de l’Ajuntament de Sabadell vam denunciar repetidament la falta d’equitat i injustícia que suposava l’existència del tram variable dels ajuts, condicionant a la disponibilitat de la partida pressupostària comarcal l’atorgament de les beques, tot i que aquestes complien amb els requisits econòmics de la convocatòria. A l’hora de la veritat, però, es trobaven per sobre d’un límit addicional per accedir a l’ajut garantit, posant en risc a centenars de famílies de la nostra ciutat i del país.\nDes d’ERC Sabadell celebrem la modificació del sistema de manera que no estigui subjecte a la disponibilitat econòmica i veritablement pugui fer front a les necessitats socials, com un dret garantit dels nostres infants i adolescents. El nou sistema dóna una major seguretat, agilitat, equitat i transparència al procediment. També augmenta considerablement per part del Govern de la Generalitat la despesa social, ampliant els trams de renda d’accés a l’assignació directa a les beques. Així per exemple, una família nuclear (2 pares + 2 fills) havia de tenir uns ingressos inferiors a 10.967 euros per aconseguir una beca garantida del 50%. Ara, amb els canvis que s’han efectuat el límit passa a ser de 16.503 euros, de manera que hi hauran moltes més famílies que tindran garantida aquest ajut. L’increment total serà de més de 10M€.\nThemenheft zur realabschlussprfung bachelorarbeit https://bachelorschreibenlassen.com/ deutsch, baden-wrttemberg themenheft zur realabschlussprfung deutsch, baden-wrttemberg.\nNo Replies to "Satisfacció pel canvi de model a l’assignació de beques menjador"


A “Everything is Bent” Frank Plant presenta una selecció de treballs realitzats aquest any. En paraules del propi artista: “La meva obra tracta sobre les observacions físiques i socials. Penso en les coses en termes de composicions ja sigui un objecte, una línia de text o una situació social. És important per mi que l’obra sigui oberta i accessible. Busco per igual l’harmonia i la discordància, les trobo igualment reveladores i fascinants. He estat imbuït per un sentit de consciència social i d’aquí ve que abordi aquestes qüestions, sempre sota la meva pròpia subjectivitat, de forma habitual a la meva obra. Trobar i examinar les formes subtils de la comunicació de i entre els éssers humans. Per mi es tracta d’exposar l’equilibri i la simetria o la falta d’aquesta, en la nostra existència quotidiana.”


Mort i reviscolament del camp – Per L'Horta · Defensem el territori\nperlhorta 11 d'octubre de 2012 0\nEl primer documental llarg del Col·lectiu Audiovisual Melderomer, ‘MengemSA’ (veure tràiler), està preparat per eixir de forn. La peça tracta des de diferents vessants l’abandó del camp, la transformació de l’agricultura des de fa dècades que està a punt d’acabar amb un sector bàsic de l’economia valenciana, i quines alternatives sorgeixen en els últims temps, totes relacionades amb la sobirania alimentària.\nGUILLEM SANCHIS / Nonada\nSón uns 45 minuts de metratge en els que es desgranen a poc a poc, amb testimonis directes, els motius de la mort del camp valencià. Emmarcat, això sí, en una tendència global de mutació de l’agricultura en una activitat extensiva que ha de ser per força eficient, ràpida, sense importar si en el procés s’utilitzen perillosos químics o s’acaba amb la biodiversitat.\n‘MengemSA’ dóna veu a activistes conegudes com Esther Vivas, i també representants de diferents projectes (Aigua Clara, El Bancal de Cento, Llavors D’Ací) que tenen en el centre de les seues motivacions la sobirania alimentària, la recuperació de llavors autòctones i la lluita contra un sistema de comercialització condicionat pels intermediaris, que paguen poc al llaurador i cobren molt al comprador. D’una estafa que, al remat, ha convertit l’agricultura en una activitat residual a la que tornar només quan no hi ha res millor a fer.\nS’observa en el documental un dels efectes positius que ha tingut el moviment 15M, i és la creació de grups de consum que han apostat per comprar directament a productors, o conrear els productes agrícoles en espais fins aleshores desaprofitats, com els horts urbans de Benimaclet. És, en definitiva, una reflexió sobre la importància del que mengem, i com ho adquirim. Mengem sa? O mengem de les S. A.?\nDesprés d’una primera exhibició a Almassora, ‘MengemSA’ serà presentat en breu, possiblement aquest mes d’octubre, a Gandia i València. Els membres del col·lectiu tanquen estos dies tots els detalls dels actes.\nNo es pot explicar el naixement de ‘MengemSA’ sense contar al mateix temps la història del Col·lectiu Audiovisual Melderomer. Quatre joves estudiants (tres de Comunicació Audiovisual, i una de Periodisme) el van establir fa més d’un any amb la intenció “d’doferir peces curtes mensuals, d’uns 10 minuts, sobre elements que ens marcaren als valencians com a poble”, explica Enric Capoll, que prové d’una família de llauradors que ha vist com fins fa uns anys es podia viure del camp, i ara ha abandonat totes les terres.\nComençaren a investigar per què s’ha mort l’agricultura, i acabaren trobant tantes fonts i acumulant tant de material que “era impossible resumir-ho tot en 10 minuts”. Per això van decidir apostar pel primer documental llarg. “Com que no estava previst fer-ho així, la producció ha sigut un poc caòtica i ens ha costat un any treure’l endavant. Però hem aprés més fent-lo que en cinc anys de carrera, i estem contents amb el resultat”, explica Enric.\nAl mateix temps, Melderomer s’ha convertit en un destacat actor d’uns mesos molt convulsos al País Valencià i a la capital. De fet, quasi per inèrcia, s’han convertit en l’ull que ha estat present en quasi totes les manifestacions, des del 15M a les vagues de professors, de la Primavera Valenciana a les eleccions, i que ha portat tot aqueix descontent i indignació a milers de cases a través d’internet.\nAlguns dels seus vídeos han sigut èxits rotunds, com el que van fer “en un parell de dies, com una cosa totalment improvisada”, sobre el sistema electoral i què passava si no es votava. Aquella peça va aparéixer al blog d’Ignacio Escolar, i als diaris Ara i Publico, i va tenir més de 300.000 visites en només una setmana.\nAlimenta això l’ego de quatre persones que encara no havien acabat la carrera? “Ens va animar a continuar. Nosaltres, que no érem coneguts, començàvem a tindre certa repercussió. També ens va passar amb la cobertura gràfica de la Primavera Valenciana, amb la que vam aconseguir molts seguidors a Twitter. Són coses que t’animen a continuar treballant”, confessa Enric.\n“El futur? Està tot molt mal…”\nQuan se li pregunta pel futur a una persona que està a punt d’eixir de la facultat i s’enfronta a un mercat de treball amb més d’un 50 per cent d’atur, com és el cas d’Enric i de la majoria de components de Melderomer, la resposta és evident: “està tot molt mal” (com deia Vicent, aquell enyorat faller valencianista de ‘Pedra, paper, tisora’, projecte amb el que també col·labora el col·lectiu).\nFins ara, Melderomer ha sigut un pilar fonamental per assabentar-se del que passava en uns carrers en ebullició, però ha estat al mateix temps una activitat altruista. Han ajudat a diferents col·lectius o grups de música que necessitaven suport audiovisual a canvi d’honoraris menuts, de la voluntat, i han rebutjat algunes ofertes més comercials per no “tacar” el bon nom que s’han llaurat.\nLa idea que tenen Enric i els seus companys és crear una marca paral·lela amb la que poder atendre les peticions de treball, que existeixen, però que no saben si seran suficients per sobreviure. Però, com deien abans, “està tot molt mal”. En una economia paralitzada, no és fàcil llançar-se a la piscina i afrontar totes les despeses que requereix una productora audiovisual.


Camilo Santiago marca un nou rècord a la Mitja Marató de Cambrils - Revista Cambrils\nMés de 2.000 "runners" i un centenar de patinadors van participar, ahir diumenge, a l'11a edició de la prova que va comptar amb tres distàncies diferents (conté galeria fotogràfica)\nPublicat el Dilluns, 2 de març de 2020 10:40h\nUn moment de la sortida de la prova, ahir al matí | Berta Ruiz\nMés de 2.000 "runners" i gairebé 100 patinadors van participar, ahir diumenge, a l'11a edició de la Peugeot Joaquin Oliva Mitja Marató de Cambrils. Els guanyadors de la mitja marató de 21 quilòmetres van ser els saragossans Laura Claveria (01:24:24) i Camilo Santiago (01:04:19), que va ser subcampió d’Espanya en mitja marató. Els vencedors en la distància de 10 quilòmetres van ser l'atleta del FC Barcelona, Paula Hritiuc (00:39:42), i el que va ser campió d’Espanya en mitja marató, Jaume Leiva (00:31:00). En la distància de 5 quilòmetres, els primers classificats van ser Tannia Quiros (00:20:42) i Roger Comellas (00:16:41). Per últim, en la modalitat de patinadors, que van recórrer una distància de 10 quilòmetres, els primers en arribar a meta van ser dos participants del club Roller Can Cuyas, Ivan Roldan (00:19:14) i David Camargo (00:19:58).\nEls més petits també van poder viure l'experiència de travessar l’arc de meta de la Mitja Marató de Cambrils 2020 que, com a novetat, aquest any es va situar a la plaça de l’Ajuntament de Cambrils. Més de 100 xiquets i xiquetes, alguns molt petits acompanyats de les seves mares i pares, van completar un recorregut de quasi un quilòmetre. Tots els infants participants van rebre la medalla de la edició d’aquest any i un obsequi d’un dels patrocinadors.\nLa Mitja de Cambrils es va adherir, aquest any, al programa d’esdeveniments esportius sostenibles "Esdeveniments amb Bon Ambient". Gràcies a la col·laboració amb Coca-Cola, aquest any es van eliminar uns 20.000 envasos de plàstic i es va donar tota la beguda en gots de paper. Per altra banda, la prova també es va sumar un any més com a title sponsor de la prova i ha aportat vehicles 100% elèctrics amb l'objectiu, a més de donar suport als més de 2.000 corredors, de ser respectuós amb el medi ambient en l'ús d’un vehicle que emet 0 emissions de CO2, 0 sorolls i 0 olors.\nLa prova es va poder seguir en directe a través d’una pantalla gegant que estava instal·lada a meta i per streaming a través de Facebook Live i la pàgina web de la prova.\nFotos de Berta Ruiz i cedides (Marcos Cabrera)


Oberta la inscripció per a grups de conversa en anglès | Notícies de la Facultat d'Informació i Mitjans Audiovisuals\nOberta la inscripció per a grups de conversa en anglès\nAnna Rubió dj., 16/10/2014 - 14:23\nDes del dijous, dia 16, a les 22 h, és oberta la inscripció als grups de conversa d'anglès del primer semestre del curs 2014-2015. La inscripció s’ha de fer en línia a: http://www.ub.edu/sl/caluniversitat. Hi haurà grups de conversa als Campus de Sants, d'Humanitats (Edifici Històric i Facultat de Geografia i Història), de Medicina (Hospital Clínic) i Mundet.\nEls grups de conversa s'iniciaran el 20 d'octubre i acabaran el 19 de desembre. Tenen lloc una vegada per setmana (una hora) amb un màxim de vuit participants, i estan dinamitzats per estudiants nord-americans. Es tracta d'una activitat gratuïta i exclusiva per als estudiants de la UB.


Tutoria | Ma-Temàtica\n– “La mirada d’aprovació del mestre és més gratificant que un 10″\n– “La motivació o el treball entre iguals activen el cervell social i l’aprenentatge és més integral”\n– “Poca cosa diré que les pedagogies no hagin ja conclòs a partir de la seva tasca d’assaig-error. La sopa d’all ja està inventada”.\nPercentatge de 25-34 anys visquent a casa els pares\n” La imatge que la societat té del superdotat no necessàriament es correspon amb la realitat. Ni és un ‘freak’ antisocial que es passa el dia estudiant a la biblioteca, ni tampoc és un triomfador que podrà aconseguir tot allò que vulgui al llarg de la seva vida.\nLa superdotació no és una vareta màgica, però tampoc té per què ser una càrrega. La detecció a temps i la correcta gestió de les altes capacitats determinaran cap on es decanta la balança.”\nIngeni i creativitat als 15 anys\n“Young teens participating in science fairs have also achieved some incredible things, such as this 15-year-old girl who created a flashlight powered by the body heat of one’s hand.”\nTeoria sobre com ens afecta Internet al cervell\n“un vídeo d’animació on s’entrevista Carr i se’n detalla la seva teoria, que parteix del concepte que internet és un riquíssim espai d’informació. Amb tot, considera, els sons, imatges, pantalles, missatges…, ens fan viure en una ‘distracció perpètua’, perillosa perquè pot afectar la manera com aprenem. Les distraccions, diu Carr, afecten directament la consolidació de la memòria: si perds el control de l’atenció o la disperses constantment, deixes de memoritzar i t’acostumes a cercar la informació a Google, que ens l’ofereix amb tanta rapidesa com l’oblidem després.” (text sencer a Vilaweb)\nContinua llegint per a veure el vídeo… Continua llegint →\nFotografia: Què? Com?\nPresentació per a reflexionar sobre què i com fer fotografies.\nQuè creus que intervé en el missatge d’una fotografia?\nCom fas les fotografies?\nLa desigualtat es dispara, el patiment s’agreuja, el futur s’hipoteca – VilaWeb\nGabriel García Bueno, responsable de polítiques d’infància d’UNICEF España: “Els nens estan patint més que altres grups d’edat els impactes de la crisi. El deteriorament de la capacitat econòmica ha estat brutal. I Espanya ha passat de ser un país bastant equitatiu a registrar una de les desigualtats més gran de tot Europa”.


Rivera reclama al PP «voluntat de diàleg» en les negociacions - Diari de Girona\nRivera reclama al PP «voluntat de diàleg» en les negociacions\nEls populars asseguren que les propostes econòmiques ja són sobre la taula\nacn | madrid 26.08.2016 | 13:15\nRivera reclama al PP «voluntat de diàleg» en les negociacions ACN\nEl president de Ciutadans, Albert Rivera,ha traslladat aquest dijous la seva "preocupació" al president del govern en funcions, Mariano Rajoy, i ha apel·lat a la "necessitat" que el PP adopti una "voluntat de diàleg" en les negociacions que estan portant a terme aquesta setmana sobre la investidura del candidat popular. Rivera va contactar amb Rajoy via SMS per demanar-li que afrontin la reunió d´aquest divendres amb "voluntat de diàleg" per avançar sobre les reformes institucionals i en els compromisos per quantificar les polítiques socials amb l'objectiu de desbloquejar la situació. Abans d´entrar a la trobada, el vicesecretari d´organització, Fernando Martínez Maíllo, ha assegurat que "totes les propostes ja són sobre la taula, inclosa l'econòmica".\nMartínez Maíllo ha fet aquestes manifestacions als mitjans de comunicació que esperaven els equips negociadors del Partit Popular i de Ciutadans a la porta de l´edifici del Congrés on s´estan portant a terme les trobades. Maíllo ha explicat que aquest dijous a la nit les converses entre les dues formacions han acabat tard però que ha servit per avançar "bastant" i ha afegit que veu la negociació en la "recta final".\nEl que no ha transcendit és si Rivera va traslladar el missatge a Mariano Rajoy abans o després de l´ultimàtum de 48 hores que el portaveu de Ciutadans, Joan Carles Girauta, va anunciar ahir a quarts de vuit del vespre per tal d´arribar a un acord sobre la investidura de Mariano Rajoy o donar per acabades les converses.\nCiutadans exigia als populars que fixessin una quantitat econòmica al paquet de mesures socials que la formació taronja considera indispensables i que passa per un complement salarial per a les rendes més baixes, l´equiparació dels permisos de paternitat i de maternitat, ajudes a l´escolarització als nens de 0 a 3 anys o un pla contra la pobresa infantil.\nEn aquest sentit, el vicesecretari d´Organització popular ha confiat que aquest divendres es puguin solucionar "algunes qüestions que resten pendents" per mirar de tancar un acord "tan aviat com sigui possible". Maíllo ha confirmat que hores d´ara s´estan valorant les qüestions econòmiques.


El campionat del món de Triatló d’Hivern té 250 inscrits i un impacte econòmic de 300 mil euros - Altaveu el diari digital d'Andorra\nEl campionat del món de Triatló d’Hivern té 250 inscrits i un impacte econòmic de 300 mil euros\nEs disputarà a les instal·lacions de Naturland, inclourà el duatló i tindrà lloc dels dies 3 al 6 de febrer\n17/01/2022 (17:16 CET)\nMajoral, Gallardo i Pérez, a la roda de premsa de presentació. B.N.\nEl campionat del món de Triatló d’Hivern tindrà lloc per segon any consecutiu a Sant Julià de Lòria. Es farà del 3 al 6 de febrer, compta amb 250 inscrits que es poden ampliar en els pròxims dies i l'impacte econòmic serà d'uns 300.000 euros segons ha indicat el director regional de The Ironman Group a Andorra, Espanya, Itàlia i Portugal, Agustí Pérez. Com a novetat, enguany hi ha haurà la modalitat de duatló d'hivern. Les proves es faran a Naturland i els atletes competiran per aconseguir els títols mundials en les categories elit, Sub-23 i júnior.\nLa competició es disputarà durant quatre dies, i els dos primers es destinaran al duatló. El cònsol major de Sant Julià de Lòria, Josep Majoral ha reiterat que l'objectiu és convertir Naturland en un referent mundial de l'esquí de fons i considera que la parròquia "ha de créixer en l'àmbit esportiu". Ha afirmat que "l’èxit de l’any passat, malgrat les difícils condicions a què ens va portar la pandèmia, ha estat el factor clau perquè la Unió Internacional de Triatló hagi confiat novament en les nostres instal·lacions”.\nEl ministre de Presidència, Economia i Empresa, Jordi Gallardo ha recordat que la cita forma del Multiesports Festival tot esperant que aquest any es desenvolupi en millors condicions que l'anterior que va estar molt marcat per la pandèmia. En aquest sentit, ha comentat que el número d'inscrits (250) ja supera el de l'anterior edició i que en aquella ocasió a Sant Julià de Lòria només hi havia un hotel obert i que ara en seran més. Per al ministre, l’edició d’enguany “arriba amb moltes novetats que faran que sigui més espectacular, no només pels atletes sinó també pels espectadors, que podran gaudir d’un esdeveniment esportiu de primer nivell”. Gallardo ha assenyalat que "l'esport suposa un 8% del PIB del país, un percentatge a tenir en compte, ja que no és així a tot arreu i té un gran paper en la diversificació de la nostra economia".\nEls 250 participants representaran 14 països i l'impacte econòmic s'estima, segons l'organització, en uns 300.000 euros tenint en compte els seguidors i acompanyants. S'habilitaran zones per als espectadors i s'ha adquirit el compromís amb la federació internacional de triatló d'organitzar durant dos anys una prova de la Copa del Món, un circuit amb diverses etapes.\nLes proves tindran un nou format seguint les directrius de la World Triatlon\nEl duatló consistirá en la prova d'esqui de fons i en la de córrer mentre que el triatló inclou també la de bicicleta. El circuit de 'running' passarà per Arcavell (Alt Urgell). La novetat més destacada és el nou format en el que es desenvoluparan les proves, els atletes Elit, sub-23 i júnior completaran els 8 quilòmetres de cursa a peu, els 14 de BTT i els 12 d’esquí de fons. Però hauran de fer cinc transicions, dues voltes de cada tram, el que significa que els atletes començaran amb una volta complerta al circuit començant per la carrera a peu, per saltar després a la bicicleta i continuar amb l’esquí de fons. Un cop completada la primera volta els atletes deixaran l’esquí de fons per iniciar de nou el circuit amb la cursa a peu, unes modificacions que no afectaran el recorregut dels grups d’edat i els paratriatletes.\nLa cursa per relleus en equips mixtes també pateix modificacions\nUna altre novetat a destacar de la segona edició és el canvi en la cursa per relleus en equips mixtes. Seguint les directius que aplica la World Triatlon des d’inicis d’aquest 2022, l’ordre de realització de les proves serà: home-dona-home-dona. Els equips hauran de completar dues voltes al circuit de 1,1 km de cursa a peu, de 2,2km de BTT i de 2.2 d’esquí de fons. També hi haurà més activitats al centre de Sant Julià com ara l'entrega de medalles i una festa. El desenvolupament de les proves es podrà seguir en directe per Triathlon Live, la web de Ràdio i Televisó d’Andorra i a la plaça de la Germandat de Sant Julià de Lòria també s’instal·larà una pantalla gegant per seguir les competicions. En la cerimònia d’inauguració que tindrà lloc a la mateixa plaça el dia 2 de febrer a les cinc de la tarda, intervindran les entitats culturals de la parròquia.\nEl ministeri de Salut ha aprovat un protocol específic per a la celebració i que es respectaran, en tot moment, les mesures decretades per evitar la propagació del coronavirus entre els atletes, els equips tècnics i el públic.


EL JUVENIL A UE CASTELLDEFELS 18-19 OBRE LA TEMPORADA DIUMENGE AL VESPRE (20h)\non 14 Setembre 2018\nAquest cap de enceta el curs 18-19 un tercer equip de la casa: el JUVENIL A\nDesprés del Primer Equip i del Castelldefels B, el primer juvenil de la casa serà diumenge el següent equip de la casa en tornar a la competició, rebent a última hora (20h), al Municipal d'Els Canyars, el CB Terlenka. Per segona campanya consecutiva el Juvenil A UEC militarà al grup 1 de Preferent, sent alhora la 5a campanya de l'equip en una lliga sempre apassionant.\nDel bloc que va acabar la 17-18 només han seguit 7 jugadors -Adri Valle, Aleix Castillo, Marc Gibernau, Xavi, Dominik, Guille i Joaquín-, raó per la qual ha tocat renovar profundament la plantilla. Aquesta nova 'fesomia' ha començat per la banqueta, amb Carlos Gutiérrez, entrenador amb prou experiència en aquestes categories, com a substitut de Toni Pons, ara al Castelldefels B. Entre les novetats cal dir que són 4 els jugadors que han ascendit directament del Cadet A de Preferent -Teo, Pedro, Joan Sancho i Marc Donay-, sent la resta de components del grup futbolistes fitxats d'altres entitats.\nLa pretemporada, força exigent pel que fa als rivals, s'ha saldat amb un balanç de 4 empats i 2 derrotes (vs Mercantil, Badalona, Montañesa, Can Vidalet, Nàstic Tarragona Divisió d'Honor Cadet i Sants), encara que cal remarcar que tots els partits han estat prou ben competits. Des de la Direcció Esportiva del Futbol Base en Dani Gómez ens deia que "és un equip d'un perfil diferent al de la temporada passada, sobretot en l'aspecte físic, tot i que no exempt de qualitat, i que igualment serà difícil de superar, ja que defensivament és un equip fort i sòlid. Esperem competir bé en una categoria difícil però realment il.lusionant".\nL'entrenador Carlos Gutiérrez per la seva part assegura que "hem acabat la pretemporada a bon ritme i ara el que toca és encetar la competició. La Preferent és una lliga molt dura, que enguany presenta un nivell igual o fins i tot superior al de cursos anteriors, i en la que, per tant, s'ha de treballar molt per aconseguir els objectius. El nostre és un equip 'pencaire' i segur que ho donarem tot"\nMolta sort, Juvenil A 18-19\nLlegir 358 vegades\tDarrera modificació el Divendres, 14 Setembre 2018 09:50\nMés en aquesta categoria: « CALENDARIS EQUIPS SEGONA DIVISIÓ (ALEVINS B, C i D; BENJAMINS B, C i D)\tAGENDA CAP DE SETMANA FUTBOL BASE UE CASTELLDEFELS (15-16 SETEMBRE 2018) »


Conforama posa la primera pedra del centre logístic de Llíria | Valencia Extra\nConforama posa la primera pedra del centre logístic de Llíria\nLa planta, que donarà treball a més de 250 persones, té previst obrir a l’abril del 2020\nConforama ha iniciat la construcció del centre logístic del polígon de Carrases de Llíria, amb l’acte de col·locació de la primera pedra de la futura instal·lació, que proveirà a les més de 50 botigues que l’empresa té distribuïdes per totes Espanya.\nL’alcalde de Llíria, Manolo Civera, i el primer tinent d’alcalde, Joanma Miguel; han estat presents en este acte juntament amb l’empresari i impulsor del projecte, José Luis López Real, el director general de Conforama, David Almeida, i els representants de l’empresa inversora Neinver i la constructora Magna.\nSegons els responsables del projecte, s’espera poder escometre les obres en un termini de nou mesos, de manera que el centre logístic puga començar a funcionar a ple rendiment al mes d’abril del 2020.\n“És importantíssim per a Llíria que Conforama, una de les empreses líders a Europa, haja triat la nostra ciutat per a la construcció d’un centre logístic d’esta magnitud”, ha reconegut el primer edil edetà. “Amb la instal·lació de la planta, a més de donar treball a més de 250 persones, aconseguim projectar la nostra ciutat a la resta del país, ja que la planta proveirà a totes les tendes de la marca a Espanya”.\nEl centre logístic de Conforama a Llíria comptarà amb unes instal·lacions de 60.000 metres quadrats i un altre edifici administratiu amb més de 1.000 metres quadrats, que preveuen generar una ocupabilitat per a prop de 250 persones.\nDurant l’acte, l’empresari José Luis López Real i el grup Neinver van informar els representants de l’Ajuntament de Llíria que es troben tancant acords, que permetran l’arribada de noves iniciatives i inversió per a la instal·lació de noves empreses en el polígon industrial de Carrases.


Grup de Suport a la Criança de Girona: El part que esperem tenir\nFa poques setmanes, un estudi de la Universitat de Newcastle (UK) revelava que les dones acostumem a tenir idees poc realistes sobre el part: des del dolor que patirem, fins a les nostres expectatives, passant pel procés fisiològic en sí.\nQui és el responsable que no sapiguem com afrontarel cercle viciós de la por al dolor en el part (tant, que algunes dones renuncien a un part vaginal i concerten una cesàrea programada, i d'altres fins i tot renuncien a la maternitat biològica)?\nQui fa que ens creem una imatge idil·lica o bé terrorífica, segons el cas, del moment de donar a llum els nostres fills?\nQui ens impedeix conèixer realment els processos que el nostre cos experimentarà en el moment del part?\nPodríem trobar moltes respostes a aquestes preguntes: l'educació rebuda i els tabús existents entorn el part, la percepció del part segons qui ens l'expliqui (la veïna a qui li van fer cesària després de moltes hores de treball de part; l'amiga que va tenir un part curt i es va sentir molt ben atesa; la cunyada que no dilatava, que va patir molt, que li feia molt mal, que mai més tindrà cap fill...), la poca sensibilitat d'alguns especialistes, la poca informació de molts cursos de preparació al part, etcètera, etcètera.\nPer tant podem dir que el que realment fa que tinguem idees preconcebudes sobre un dels moments més importants de la nostra vida com a mares és la informació que rebem al llarg de la nostra vida i sobretot la que rebem al llarg de l'embaràs.\nCom fer que les nostres expectatives siguin realistes?\nTriant la informació que ens donen.\nDiscernint entre opinions, experiències, sensacions, desitjos i processos.\nAcudint a gent especialitzada i experimentada, que a part d'ajudar-nos fer que el part sigui més fàcil, sobretot ens ajudaran a entendre el que és i significa el part en sí mateix. No només un ginecòleg o una comadrona ens poden portar el part, podem acudir també a Grups de Suport o tenir contacte amb doules.\nNo tot és blanc o negre, sempre hi ha matisos.\nI cada part és un món, és diferent, és únic.\nNo es tracta de rebutjar les experiències de les altres mares, sinò d'acceptar-les però sense considerar-les com a úniques o interioritzar-les com a pròpies. No es tracta de no escoltar els nostres ginecòlegs o comadrones, però sí d'acceptar que alguns de vegades s'obliden que no som només un número d'expedient, i potser no ena ajuden del tot a entendre el que estem passant. No es tracta de llegir tot el que ens cau a les mans, sinò de saber escollir què llegir i com llegir-ho.\nSi no fem això, ens fem mal a nosaltres mateixes ja que crearem a la nostra ment una imatge irreal, tant si és bona com si és dolenta, i farà que no visquem el nostre part, el nostre moment, de manera real, autònoma i conscient.\nSi ens hem fet una imatge idíl·lica del nostre part, qualsevol contratemps, qualsevol fet que ens el canvii una mica farà que el visquem de manera angoixant, que ens sentim defraudades, que plorem de tristor en un moment en el qual podem plorar, però si ho fem ha de ser d'alegria.\nSi en canvi ens hem fet una imatge terrorífica del part, viurem tot l'embaràs amb por, amb ansietat, amb ganes que passi tot. I dificultarem amb els nostres nervis i pors un procés que és del tot natural i biològic. I sobretot, si el part és completament diferent al que ens havíem imaginat, ens culparem de no haver-lo gaudit, ni d'haver gaudit amb l'embaràs.\nPer tant, no ens creem falses espectatives (de qualsevol tipus) entorn al part.\nSiguem conscients del nostre cos, de la nostra ment i de les nostres capacitats.\nInformem-nos i fem que ens informin adequadament.\nPreguntem tot allò que no sapiguem, que ens angoixi, que ens preocupi.\nEn definitiva, ajudem-nos a gaudir d'un plaer reservat només a nosaltres: parir.\nPublicat per grup de suport a la criança a les 9:48\nArmandilio ha dit...\nTotalment d'acord...clar, no sóc dona, però sóc pare i marit i quan vam anar a l'hospital vam pecar de "novatos" i el part va ser aquell que ells van voler (no el que nosaltres vam voler).\nAvui dia tal i com està la societat els metges tenen POR de ser demandats per mala praxis, així es curen en salut i fan molta medicina preventiva.\nPer posar un exemple s'han inventat la regla que si un nen pesa 4 kgs es massa gran i ha de ser cesàrea...és patetic pensar que una dona tindrà un fill a la panxa que després no podrà parir.\nPer tant, tant per parir, como per alimentar al fill, com per criar els nens, és MOLT important tenir informació (adequada, no de les revistes que moltes vegades es contradiuen dins un mateix exemplar).\n31 de març de 2008 a les 19:27\nMoltes gràcies per participar en el nostre blog, Armandilio!!! Personalment em fa molta il·lusió!!!\nEsperem veure't per aquí sovint i que ens ajudis en aquest blog de recent creació!!\n31 de març de 2008 a les 20:04


Jornada de portes obertes a l’escola Dolors Granés – Casolem\nJornada de portes obertes a l’escola Dolors Granés\nAquesta setmana s’ha dut a terme la jornada de portes obertes a l’escola Dolors Granés. Un moment molt especial en què tots vosaltres heu pogut conèixer de primera mà el nostre projecte i l’espai del menjador.\nA Casolem ens agrada transformar els espais que ens trobem quan arribem a una escola. Sovint, el menjador, és l’entorn menys cuidat de tots. Una sala gran, plena de taules, cadires i materials pràctics per al dia a dia.\nEl primer que fem és replantejar-lo com un espai d’aprenentatge, contemplant-lo com una part del context escolar que, com a tal, ha de fomentar i acompanyar l’acció educativa. Per això dissenyem entorns acollidors, sempre amb les necessitats dels infants com a punt de partida.\nLa salsa de pesto Ens adaptem als nous temps


Concert a l'Ermita de la Pietat\nEls motius científics i històrics que explicarien la qualitat del santuari de l'Ermita de la Pietat\nManifestacions artístiques al llarg dels segles demostren la potència tel·lúrica de l'Emita de la Pietat d'Ulldecona com a emplaçament. Des de fa més de 8000 anys, diverses civilitzacions han considerat aquest espai elevat de la mola de Godall un lloc de culte. Des de la prehistòria, fins als àrabs, cristians, maçons o amants de l'espiritualitat en general, l'han situat en els mapes sagrats de l'humanitat i hi han construït temples de pelegrinatge en diferents moments històrics. Fins i tot amants de les teories paranormals l'han situat com un punt estratègic entre Barcelona, València i les Illes. Ara, en ple segle XXI, Nete Vericat, organitzador de les Jornades Musicals de l'Ermita de la Pietat (JMEP), segueix reivindicant aquest emplaçament i les manifestacions rituals i religioses que hi han tingut lloc. La música és en l'actualitat la manifestació ritual més multitudinària, una expressió col·lectiva que Vericat no desvincula d'altres pràctiques de culte. Hem volgut reconstruir la cosmologia de l'Ermita, amb l'ajuda dels experts i els testimonis de les experiències viscudes per alguns dels artistes que hi han actuat, per recordar-nos que les coordenades d'espai, so i reunió de persones són un trinomi que s'ha repetit sempre. Per què?\n1. Considerat un santuari de caçadors a la prehistòria\nNo és estrany pensar que en el mateix lloc on els diumenges a la tarda escoltem música, fa més de 8000 anys, els nostres avantpassats també es reunien per fer els seus rituals. I és que quan un lloc té una energia especial, aquest fet no està subjecte al pas dels segles. Els historiadors asseguren que el conjunt d'abrics de l'Ermita d'Ulldecona, i en particular l'anomenat Abric I, té unes pintures que permetrien definir aquest espai com "un santuari" dels caçadors prehistòrics. Per això, es considera que era un espai on, en una determinada època de l'any, es feien rituals vinculats amb la caça. L'abric IV, també conegut com Cova Fosca, era considerat el lloc de reunió, ja que les dimensions de la cova permetien acollir un major nombre de persones.\n2. Rituals i morfologia de l'acústica\nDiuen els experts que l'art llevantí sempre s'ha trobat en espais on hi havia una bona acústica. Segurament el so, i per tant la música –vocal o instrumental–, eren importants en determinats actes i rituals. Així, permetien que tingués més impacte perceptual. Aquesta presència sonor-musical potser es va poder donar, en primer lloc, amb l'ús de la paraula i la veu en algun tipus de càntic per part dels assistents als ritus; o bé, amb l'ús d'alguna classe d'instrument musical o objecte sonor. Diuen els estudiosos que els llocs menors potser eren utilitzats per fer ritus més intimistes i personals a l'interior dels abrics, mentre que en els abrics principals, com s'aconseguia una millor sonoritat cap a fora, eren utilitzats per emetre els missatges. Aquest tipus d'acte ritual implicaria a tot el grup social amb una possible relació sonora bidireccional entre dos punts d'acció amb l'ús, potser, d'algun tipus de idiòfon.\nL'arqueoloacústica és la ciència que s'encarrega de fer totes aquestes proves. "L'espai continua tenint aquestes capacitats de rebot d'ecos, d'aguts", diu Vericat. "Hi ha certs llocs on convergeixen sons. Sobretot un espai a l'Abric 8, que està a 150 metres, sents perfectament el que s'està dient a la plaça de l'Ermita", assegura. Aquestes característiques s'han comparat a altres llocs com a Sudàfrica, Austràlia o Canadà.\nTapan Group a l'interior de l'Ermita Foto: Cedida\n3. Un espai de culte religiós, dels àrabs als cristians\nTambé al llarg de la història, diverses manifestacions religioses l'han elegit per ubicar els seus altars. "Possiblement en època àrab hi debia haver un lloc de culte, de la mateixa manera que si els àrabs es van posar allà és perquè van aprofitar el llegat del avantpassats. Quan a la Reconquesta es construeix la capella romànica, a finals del segle XIII, es construeix sobre un lloc de culte anterior", explica Vericat. "Des de finals del segle XIII hi ha tres esglésies una damunt de l'altra: la romànica, la gòtica i l'actual". L'església actual és del segle XIX, tot i que conserva algunes estructures anteriors, d'època romànica i gòtica. Just al costat de l'església trobem l'antiga hostatgeria, on actualment hi ha un bar i l'alberg municipal, però durant molts anys va servir per hospedar persones arribades d'arreu per retre homenatge i culte a la Verge de la Pietat. Vericat relata que de documentació només n'hi ha des del segle XVI, tot i que hi ha evidències que mai va perdre el seu paper preponderant.\n4. Un espai de pelegrinació\nL'Ermita ha servit des de sempre com a lloc de pelegrinatge, aplecs i devoció popular. De fet, cada cinc anys, des del 1939, se celebren les Festes Quinquennals a Ulldecona, en què la imatge de la Mare de Déu és baixada en processó cap al poble, que l’espera amb tots els carrers engalanats amb flors. També l'actual sala d'exvots mostra la devoció popular. Ja en les civilitzacions prehistòriques i del món antic, un exvot era un objecte presentat com a ofrena votiva als déus, que s'acostumava a dipositar en santuaris i llocs de culte. Aquesta tradició antiga va ser assumida i continuada pel cristianisme.\n5. Les Jornades Musicals de l'Ermita de la Pietat\nMolts dels músics que han passat per les Jornades Musicals de l'Ermita de la Pietat en aquests més de 10 anys de projecte asseguren haver viscut experiències íntimes impactants. Sobretot les músiques d'arrel, afrobeat o flamenc, que tenen una qualitat més intimista i més vinculada a sons tel·lúrics, però també hi ha hagut experiències semblants amb la música rock o electrònica. "Els músics detecten millor que ningú l'intercanvi d'energia que es dóna entre ells i el públic".\nÉs destacable l'experiència de Djiby Cissokho amb la música ancestral africana. Exponent de la cultura malinke, recupera els sons de les religions animistes preislàmiques, que creuen en la força i l'espirtualitat de la naturalesa. "Quan va venir a l'ermita amb el seu instrument, la kora, va aconseguir que tot el públic es quedés totalment en silenci, com hipnotitzat", diu Vericat. El so de la kora es troba entre l'arpa celta i la guitarra flamenca en els aguts per fer les improvisacions. "Quan va acabar, el públic va aixecar-se per anar cap a ell a abraçar-lo i ell va pujar a una sala de la planta de dalt on, quan vaig arribar, el vaig trobar plorant. Assegurava que havia viscut un moment únic de connexió amb el públic. I és que hi ha un retorn d'energia súper bèstia". També el concert del conjunt indi Tapan Group va crear un espai ritual que es recordarà durant molt temps a l'Ermita. "Ja a les proves de so, vam començar a experimentar un estat de trance". Segons Vericat, la música i la religió tenen molts punts en comú, "ja que hi ha una evidència científica que certes vibracions afecten camps del cervell i provoquen estats alterats de consciència". Sigui com sigui, l'Ermita de la Pietat continua sent un espai de culte, sigui quina sigui la divinitat o la cultura predominant en cada moment de la història.\nEls 9 imperdibles de les Jornades Musicals a l'Ermita\nL’experiència supraterrenal de les Jornades Musicals a l’Ermita de la Pietat


El ple aprova mesures d'austeritat “inviables”\nEl PP intenta deixar sense sou les regidores no electes d'Urbanisme i Habitatge per reduir despesa, en contra del criteri d'un informe de Secretaria que diu que aquesta mesura és “nul·la de ple dret”, perquè la competència per nomenar càrrecs executius és de Calvo. També pretenia reduir el 25% d'alts caps\nLaura Morral | 18 juny 2010\nEl ple extraordinari de Cort convocat ahir a petició del PP per abordar mesures alternatives d'austeritat fou del tot inútil. La Sala no aprovà cap alternativa d'estalvi que fos viable, concreta o que pogués posar-se en marxa amb resultats pràctics per als ciutadans a curt o a mitjan termini. De les 14 propostes que presentà el PP, almanco 10 o bé no eren competència del ple o, de tan poc concretes, precisaven d'un debat posterior en el si de la Comissió d'austeritat que ha posat en funcionament el Consistori de manera paral·lela. En aquest sentit, PP i UM aprovaren una reducció del 25 per cent dels alts càrrecs de l'Ajuntament, organismes autònoms i societats municipals. Amb el suport dels dos partits a l'oposició, també s'acordà eliminar el sou dels càrrecs executius de govern de les àrees d'Urbanisme i Habitatge. Aquesta proposta afecta directament les regidores no electes Iolanda Garví (PSOE) i Magdalena Palou (Els Verds). Tanmateix, l'equip de govern ja va dir que no les aplicarà.\nConsidera que per aprovar una reducció del 25 per cent dels alts càrrecs es necessiten els corresponents informes tècnics i d'intervenció municipal que avalin la idoneïtat d'aquesta mesura. La segona -deixar sense sou les regidores no electes- tampoc no s'aprovà, perquè anava acompanyada d'un informe de la Secretària General que establia que la competència per al nomenament d'edils no electes correspon a la batlessa, atès que es tracta d'una decisió "personal i absolutament discrecional".\nSegons aquest informe, el ple no pot interferir en una decisió "purament política" i únicament la llei limita el nombre de regidors no electes. Aquests no poden excedir del terç dels membres que formen la junta de govern que, al mateix temps, no pot sobrepassar del terç del nombre d'edils que hi ha a la corporació. En definitiva, el nombre màxim de regidors no electes que pot nomenar l'Ajuntamen són tres, de manera que la proposició del PP seria "nul·la de ple dret" i no vinculant. El portaveu del PP, Julio Martínez, hi insistia, ja que considera innecessaris els càrrecs de les dues regidores i en va reclamar a Calvo la destitució. Per justificar la retallada, incidí en l'increment d'alts càrrecs que suporta l'Administració municipal. En resposta, el portaveu socialista, José Hila, replicà que el sou de la regidora d'Urbanisme podria sufragar-se amb la quantitat que va robar Rodrigo de Santos (el càrrec homòleg de Garví en el mandat anterior) de la Visa municipal. Això són 50.000 euros.\nPer la seva banda, Garví manifestà en els passadissos de Cort que el seu compromís amb els ciutadans la mantindrà "amb o sense sou" i afegí que per primer cop en la història d'aquesta Sala, les coses es fan de manera transparent i sense interessos, perquè l'urbanisme està en mans de persones independents. Hila va recriminar que l'única intenció del PP era "carregar-se" Garví per poder "tornar amb les seves requalificacions". El portaveu del PSOE recordà que els populars han duit a ple diversos acords que els informes de Cort han determinat que no eren "legals" i que els contenciosos no els han donat la raó. També s'aprovà amb l'abstenció d'UM la paralització de les inversions en contractes del manteniment -sense especificar quines i sense que pugui ser d'execució immediata-. A més, es consensuà amb el suport d'UM fusionar les empreses i organismes autònoms. Aquesta s'haurà de debatre en la comissió, igual que altres mesures pactades, com l'eliminació de despeses de projectes que no es facin i la revisió de la política de subvencions i l'establiment d'una quota mensual màxima de telefonia.\nLa majoria ha decidit que retalla i per tant el que s'ha decidit s'ha de fer...\nSens dubte que el psoe i bloc són dolents..però es que l'alternativa del pp és VERENO!!\nME direu que en el pp no hi ha nigu amb més capacitat, amb dos dits de seny i que sàpiga xerrar en públic, per a que el puguin posar al davant...\nPer Jardiner, fa mes de 10 anys\nUna bona mesura d'austeritat seria tallar-lis la titola a tots el peperos.\nEstem passant per una crisi econòmica i tothom ha de fer el que pugui, però d'això a pendre mesures que fan riuré crec que és inacceptable. Persones que fan feina han de cobrar, tan si són electes com no. Potser caldria pensar si els que no han de cobrar són els que com el Sr. Castillo, ay! vull dir, Sr. Martínez, ja s'ho han cobrat per avançat en altres ocasions i lesgislatures. Vergonya PP, vergonya...\nPer Quina barra!!, fa mes de 10 anys\nEn Julito Martìnez quant donarà explicacions de les bauxes pagades per l`Empresa Funerària Municipal?.Recordem que va esser deficitària durant els mandats del PP a l' Ajuntament de Palma,i ara dòna beneficis.\nAixò ja és massa, no la fan més grossa per què no s'entrenen; no presenten moció de censura i ¡pretenen governar des de l'oposició!\nHome,el PP demanant austeritat es com un acudit!.Sols a l`Ajuntament tenim els casos vergonyosos d`en Rodrigo de Santos i na Marina Sans i abans d'això les famoses faroles i el desastre de la Plaça d'Espanya den Rodrìguez,entre d`altres molts de fets que deixen molt que desitjar.


ARMF - Pàgina 2 - Transport.cat\nHora i data actual: Dijous 21/01/2021 10:11\nEntrada Autor: marc » Dimecres 12/01/2011 22:13\nEntrada Autor: metring » Dijous 13/01/2011 14:54\nNois, no és aquest el Naval de Tradinsa????\nArribada del automotor Naval 5001 de FGC\nAvui ha arribat als tallers d'ARMF l'automotor Naval 5001 dels FGC que serà sotmès a una complerta rehabilitació que de moment només afectarà a la seva part estètica.\nEntrada Autor: metring » Dijous 13/01/2011 15:00\nFGC l'ha cedit allà, i com no el restauraven a Tradinsa?\nMireu la fotografia de fa dos anys, de la visita que vam fer:\nImagen083.JPG (85.92 KiB) Visualitzat 3346 cops\nEntrada Autor: Trenscat » Divendres 14/01/2011 8:16\nM'agradaria molt tornar a veure el Naval 5001 circulant per les vies de FGC fent un viatge històric. Recordo poc haver viatjat en aquests trens però l'estretor que es veu i tot plegat fa que siguin uns trens ben peculiars.\nContacta amb L15 SEU VELLA\nEntrada Autor: L15 SEU VELLA » Dilluns 07/03/2011 11:22\nEl dissabte dia 26, d’11 a 13:30 h i de 16 a 19 h, es podran visitar els tallers d’ARMF (Associació per a la Reconstrucció de Material Ferroviari), on es podrà admirar la col·lecció de material ferroviari preservat: “Garrafeta”, “Yeyés”, Cuco, i les restauracions en curs: “Ferrobús”...\nEntrada Autor: metring » Dilluns 02/05/2011 23:14\nAutomotor Naval de FGC\nEstan a punt d'acabar les tasques de la primera fase de la restauració del automotor Naval. S'ha desmuntat tot l'interiorisme per a la seva rehabilitació,així com la reparació de la caixa on es recupera la segona cabina.\nEntrada Autor: evody » Diumenge 08/05/2011 12:41\nL15 SEU VELLA ha escrit: Dissabte 26\nEntrada Autor: MZA_1600 » Diumenge 08/05/2011 19:33\nLa cuco es la MZA 601. El nom cuco prové de la reproducció semificticia inspirada en aquesta màquina i una molt semblant del CA que va fer Ibertren i que la va comercialitzar amb aquest nom. D'aquí que se sol anomenar cuco també a la màquina real.\nEntrada Autor: xevi » Dimarts 05/07/2011 10:38\nFGC, ha dit en el seu Facebook que:\n"el naval s'està restaurant a Lleida. Actualment estan treballant en la part estètica i hi ha la previsió (si hi ha recursos) de restaurar també la part motriu perquè pugui arribar a circular"\nEntrada Autor: metring » Dijous 21/07/2011 13:22\nArribada de la locomotora 240-2215\nAquest dijous ha arribat als nostres tallers la locomotora 240-2215. Aquesta excepcional locomotora, pertanyent al Ministerio de Defensa i sota la custòdia del CEHFE serà sotmesa a una reparació general, fent-hi especial atenció als elements més deteriorats.\nEntrada Autor: L15 SEU VELLA » Dimarts 13/09/2011 13:38\nVideos del Tren dels Llacs en direcció als tallers de la ARMF al Pla de Vilanoveta\nP.D. si voleu veure la garrafeta entran poc a poc al taller sense vapor podeu venir el dissabte a la tarda\nTREN DELS LLACS http://www.youtube.com/watch?v=hPWkt7zikcI\nEntrada Autor: 122-042-132 » Dimecres 14/09/2011 15:36\nUn video molt interessant de la darrera gran intervenció a La Patxanga 304, feta pel magnífic equip ARMF de Lleida. Salut!\nEntrada Autor: TramviaBlau » Dijous 15/09/2011 22:24\nA mi no em porta enlloc el link de la Patxanga....a algú mes li passa???\nEntrada Autor: Guigui » Dijous 15/09/2011 22:40\nJo el puc visualitzar sense problemes.\nEntrada Autor: metring » Dimarts 08/11/2011 23:56\nProgressos en la restauració de la ALCO 1603\nEl nostre personal està desenvolupant una gran tasca en la restauració de la locomotora ALCO 1603, comprada per ARMF a Comsa.\nJa s'han acabat les reparacions al frontal devanter on s'ha substituït tota la xapa.\nEls treballs més importants, es troben al interior on es continua substituïnt la totalitat del cablejat de baixa tensió, estant practicament concluïda aquesta tasca en la cabina frontal.\nEntrada Autor: metring » Dimarts 08/11/2011 23:59\nLa locomotora 140-2054 torna a ARMF\nLa locomotora de vapor 140-2054 ha tornat a Lleida i al taller d'ARMF, per encarrec del CEHFE, entitat gestora de la locomotora, per tal d'efectuar-ne la revissió I1.\nEntrada Autor: metring » Dijous 17/11/2011 22:40\nArribada dels nous cilindres de la 120-0202\nHan arribat ja de la fundició els dos nous blocs de cilindres de la 120-0202. A partir d'ara es mecanitzaran per tal que en breu siguin muntats a la locomotora.\nEntrada Autor: metring » Dilluns 06/02/2012 20:45\nUn vídeo sobre els primers moviments de la locomotora 120-0202, restaurada per l'ARMF:\nEntrada Autor: metring » Dimecres 14/03/2012 15:33\nhttp://www.bondia.cat/oci/17556-sense-d ... errocarril\nSense diners per fer el Museu del Ferrocarril\nDimecres 14, Març de 2012 09:59\nEl Museu del Ferrocarril de Lleida, que s’havia d’ubicar a l’edifici de l’antiga estació del Pla de la Vilanoveta, no té data de construcció.\nAquesta iniciativa, que es va presentar fa justament fa dos anys, és una iniciativa de l’Associació per a la Reconstrucció i Posada en Servei de Material Ferroviari Històric (ARMF) i la Paeria. "Hi ha fet l’avantprojecte però, ara mateix, no hi ha finançament per fer-hi front", segons va dir l’alcalde de Lleida, Àngel Ros, en la presentació de la fira Lleida Expo Tren, que se celebra aquest cap de setmana a Lleida i que arriba a la tercera edició.\nEntrada Autor: metring » Dissabte 19/05/2012 10:32\nHeu vist la nova pàgina web? Està força millor http://armf.net/ca/index.php


Guldensporencollege site kaai, kortrijk, bèlgica\nDOS CAMPUS A CONNECTAR\nEL CAMPUS COM A PART D'UNA ESTRUCTURA URBANA\nLa remodelació del campus del que era el St-Amandscollege respon a la necessitat de posar al dia la seva infraestructura educativa en un moment en què es vol integrar amb un altre campus situat a l’est del centre de la ciutat i augmentar la seva capacitat de 800 a 1.400 estudiants, cosa que comporta tant renovar els edificis existents com construir-ne de nous.\nPerò aquesta remodelació és també una oportunitat per millorar la seva articulació amb la ciutat que l’envolta. El campus se situa en l’anella d’espais oberts que encerclen la part central de Kortrijk i en el límit d’una zona en plena transformació, com és Overleie, amb la qual està poc integrada. Atendre a aquest context és fonamental.\nLa necessitat d’establir a través del campus un corredor nord-sud per a bicicletes i vianants, així com la de facilitar l’accessibilitat est-oest d’aquests darrers, ha de permetre compatibilitzar el caràcter privat de l’equipament amb un cert nivell d’obertura al públic.\nAixò implica plantejar els nous edificis i els seus accessos de manera estratègica, però, sobretot, definir l’accessibilitat general al recinte de forma que permeti segregar o integrar itineraris per compatibilitzar dos grups d’usuaris molt diferents: la comunitat educativa i els veïns de la ciutat.\nLes 144 places d’aparcament per a vehicles es distribueixen en cinc nuclis al llarg del perímetre, de manera que facilitin l’accés des de diverses parts de Kortrijk, distribueixin l’impacte de la mobilitat rodada en l’entorn i no donin lloc a grans superfícies sense interès. Una cosa similar s’esdevé amb les 1.100 places per a bicicletes, distribuïdes en tres grans grups\nEl desenvolupament de la proposta comporta un acord entre l’administració local i els gestors privats del centre amb especificació dels projectes a desenvolupar per cadascun d’ells així com de les inversions respectives. Implica també la concurrència d’altres agents, com Eandis per als serveis o Parko per als aparcaments, i s’acompanya d’un calendari d’execució que identifica els terminis per a desenvolupar tots els treballs previstos en un màxim de sis anys.\nZONA CENTRAL VERDA\nDITRIBUÏDOR ZONA EST


El Hijo del viento - Gènius - Gènius\nEl Hijo del viento - Gènius\nEls calçotets del llop : elàstics i fantàstics!\nEn Serafí i els seus invents meravellosos\nEl Niño brujo\nLa carabassa de les ànimes\nUn dia de tormenta\nAbans de ser proclamat "Fil del vent", el Martí haurà de demostrar la seva valentia i enginy. Caldrà que arribi a l'illa misteriosa, trobi el tresor i lluiti contra la terrible tribu de les "Panxes pintades". Per sort, pot comptar amb la força d'una rajola de xocolata que sempre ens dona força quan més la necessitem.\nRecomanat per Glòria Gorchs Portero de la Biblioteca Roca Umbert de Granollers\nUn viatge al continent africà: antigues civilitzacions, animals, arbres, gent, costums, roba, i moltes altres coses es...\nEl Noi del diari\nUn noi d'onze anys que viu al Memphis del 1959 és el millor llançador de pilota que s'hagi vist mai, però, en canvi,...\nL’illa dels frarets\nUna nit de tempesta, el fort onatge va fer impactar un vaixell contra les roques. Les veles es van esquinçar i els pals es...\nInspirat en els contes de fades i amb un to poètic, aquest llibre ens explica la trepidant aventura d’una nena que...\nS’alça el dia a casa de la Pasqualina, però avui no ha començat gaire bé... La Pasqualina és un petit ratpenat, té tres...\nUn extraordinari viatge aeri. Des de l’antiguitat, els éssers humans han observat el cel per a estudiar-lo i...\nÉs hivern, Jack i el seu germà petit, Matty, viuen en extrema pobresa. Només es tenen l’un a l’altre. I ara Jack ha de...\nFinalista Atrapallibres 2021-2022 És un lluminós matí de tardor i l’eriçó Jefferson Bouchard de La Poterie surt de casa...\nVacances a la platja!! En la petita localitat de Bahia Rocosa, en Pug, amant de la tranquil·litat somia amb llargues...\nRecuperació de l’obra més emblemàtica d’Anno Mitsumasa. Un recorregut a poc a poc pels camins d’Europa, on cada aturada...\nEl teu bibliotecari ha triat per a tu quatre lectures ben entretingudes...\nConeix millor a l'aranja més famosa de tota la literatura infantil!!\nSébastien Perez i les carxofes\nSébastien Perez és l'autor de Los superhéroes odian las alcachofas però te més contes.\nDues receptes elegants per fer un primer plat i un segon. I si hi ha gana dues postres amb els productes típics del Nadal.\nNassos de ren, corones de rei, barba de pare Noel, tot el que necessites per disfressar-te i fer-te fotos divertides.\nFes la teva postal\nCrea la teva postal de Nadal per enviar-la i felicitar les festes a familiars i amics.\nTrencadís conté documents de fons locals, tant històrics com actuals, conservats a les biblioteques: publicacions...\nLes verdures han decidit reivindicar el seu lloc al món amb una autèntica rebel·lió vitamínica, mai abans vista.\nDesaparegut fa mig segle, va donar esplendor al jazz


Game Heroi solitari real. Juga gratis en línia\nAction Boys HTML5 joc Saltant 3d Acció Arkanoid Action Boys Voynushki Surt de l'habitació Bob Esponja Lluitant per dos Zombi Intel · ligent Busqui els articles Espai Laberints\nJoc Heroi solitari real en línia\nHeroi solitari real\nDescripció del joc: Al joc Real Hero One ajudaràs a una jove arqueòloga a recollir diverses monedes d'or, artefactes i peces de joies. Per fer-ho, haureu de passar per moltes ubicacions i trobar tots aquests elements. En el camí de l’avanç del nostre personatge, trobaran diversos obstacles, trampes i monstres més agressius. Haureu de passar pel costat del perill, però els monstres que podeu destruir.\nAl joc Real Hero One ajudaràs a una jove arqueòloga a recollir diverses monedes d'or, artefactes i peces de joies. Per fer-ho, haureu de passar per moltes ubicacions i trobar tots aquests elements.\n© playgame24.com - Joc gratuït Heroi solitari real () El joc en línia flash joc MedlinePlus Heroi solitari real de forma gratuïta .. No t'oblidis de votar aquest joc Heroi solitari real i compartir aquest joc amb els teus millors amics.


Ajuntament del Masnou/Protecció civil\n/ Protecció civil\nEl servei de Protecció Civil està gestionat per l'Associació de Voluntaris de Protecció Civil del Masnou conjuntament amb l'Ajuntament del Masnou.\nL'Associació de Voluntaris de Protecció Civil (AVPC) del Masnou està formada per un grup de ciutadans i ciutadanes del Masnou preocupats per la seguretat del poble i l'atenció ciutadana.\nActualment, l'AVPC del Masnou té mitjans tècnics suficients per poder donar suport immediat en el cas de pluges, riuades i altres desastres.\nL'Associació de Voluntaris de Protecció Civil del Masnou col·labora amb l'Ajuntament en les activitats següents:\nServeis preventius d'informació i suport als altres cossos de socors, i seguretat en actes de concurrència massiva o de perillositat especial.\nCol·laboració en situacions d'emergència o preemergència mitjançant reforços de guàrdia, suport logístic, etc., d'acord sempre amb les actuacions previstes en els diferents plans d'emergència o d'actuació i sota les indicacions del director del pla, de l'autoritat municipal corresponent o, si no n'hi ha, en coordinació amb els comandaments de la Policia Local, Protecció Civil i Bombers.\nRiscos i consells de prevenció\nSeguretat a les muntanyes\nData i hora de la darrera actualització d'aquest contingut: 20-03-2018 18:46


‘Crònica’ 12.02.2021 – Vilassar Ràdio\nTot a punt per a les eleccions al Parlament de Catalunya de diumenge 14 de febrer. Està previst que els col·legis electorals obrin portes a les 9 del matí i les tancaran a les 8 del vespre. Hi haurà 23 meses electorals. El Pavelló Paco Martín, l’Escola del Mar, l’institut Pere Ribot, la Biblioteca i la Bòbila són els col·legis electorals de Vilassar de Mar de cara aquests comicis. Pel que fa al procés de les votacions, de 9 del matí a les 12 del migdia s’ha establert una franja preferent per a col·lectius de risc i una altra franja de 7 a 8 per aquelles persones que guarden aïllament domiciliari per ser positius per coronavirus, contactes estrets de casos confirmats o aquells amb símptomes que siguin sospitosos de tenir covid-19. En canvi, tots els ciutadans que no siguin de risc i que no estiguin aïllats pel coronavirus tindran la major part de la jornada electoral per poder anar al seu col·legi. Comencem\nAquest diumenge Vilassar Ràdio emetrà una programació especial amb motiu de les eleccions al Parlament de Catalunya que inclourà un butlletí horari a les 10 del matí, un informatiu a la una de la tarda i un programa informatiu especial a partir de les 19:45h, en el qual, a més de donar compte del resultat de les enquestes en els primers minuts, es comptarà amb la participació dels representants de les forces polítiques que concorren a aquests comicis.\nNi la pandèmia podrà amb el Carnaval de Vilassar de Mar que enguany se celebra, això sí, de manera virtual per culpa de la Covid 19. Ahir, en una plaça de l’Ajuntament buida, donàvem la benvinguda al Rei i a la Reina del Carnestoltes 2021. Pots veure-ho al canal de Youtube de l’Ajuntament del nostre consistori.\nAhir es va reunir el Consell d’Infants de Vilassar de Mar amb l’objectiu d’escollir un projecte que puguin portar a terme els infants del poble durant aquest any per fer avançar Vilassar de Mar en els objectius de desenvolupament sostenible de Nacions Unides. Us explicarem en què consisteixen aquestes propostes..\nEn la recta final del nostre informatiu t’explicarem que una embarcació de Salvament Marítim va trobar, ahir al matí, una llanxa, presumptament, de narcotraficants abandonada a l’espigó que hi ha al nord de la platja de Sant Simó de Mataró. L’embarcació tenia una via d’aigua en el casc i la Guàrdia Civil no va trobar res més en el seu interior que uns quants bidons de benzina abandonats.\nNotícia anterior‘Crònica’ 11.02.2021\nSegüent notíciaAquest diumenge, programació especial de les eleccions al Parlament\n📎Dades de coronavirus a Vilassar de Mar fins al 23 de setembre 👉Llegeix aquesta notícia en aquest enllaç👇… https://t.co/ArxGldYEvF 9 hours ago\n🚴♂Diumenge al matí, a la N-II, pedalada popular i presentació del Pla Director de la Bicicleta🚴♂ 👉Llegeix aqu… https://t.co/DfD1mRQVbi 9 hours ago


EL GOVERN APROVA IMPULSAR LA CANDIDATURA DELS JOCS D’HIVERN – Pirineus TV\nEL GOVERN APROVA IMPULSAR LA CANDIDATURA DELS JOCS D’HIVERN\nLa Generalitat ha aprovat aquest dimarts crear un programa per preparar la candidatura de Catalunya de cara als Jocs Olímpics i Paralímpics d’hivern del 2030, que impulsarà amb la marca Pirineus-Barcelona. La portaveu, Elsa Artadi, ha defensat que la candidatura representa una oportunitat per la projecció del país i per al seu desenvolupament econòmic i social, sobretot a les comarques pirinenques. Artadi ha assegurat que el Govern projectarà una candidatura amb respecte a la sostenibilitat ambiental i a la igualtat de gènere.\nLa portaveu ha argumentat que preparar una candidatura per als Jocs suposa 'una oportunitat de diàleg entre Barcelona i el territori'. La Generalitat ha assegurat que no s'invertirà en infraestructures que després no es puguin utilitzar. A més, el Govern buscarà col·laborar amb altres administracions públiques, entitats, organismes i agents socials, esportius i territorials que vulguin adherir-se a aquest projecte olímpic.


Tragamonedes Sant Cugat del Vallès - Millor servei tècnic per tragamonedas a Sant Cugat del Vallès - Recreatius Penedès\tSEO - Landing Tragamonedes - Máquinas recreativas y tragaperras. Mejor servicio técnico en máquinas recreativas para bares y locales - Recreatius Penedès\nMàquines tragamonedes Sant Cugat del Vallès\nLES TRAGAMONEDES A SANT CUGAT DEL VALLÈS AMB MÉS RENDIMENT ECONÒMIC\nLes nostres tragamonedes a Sant Cugat del Vallès formen part dels jocs més populars dels bars i poden ser molt divertides, però són increïblement rendibles per als bars per diverses raons, entre elles, el seu funcionament.\nRecreatius Penedès disposa dels últims models de tragamonedes amb premi que triomfen en els bars, cafeteries, cerveseries i locals d'oci a Sant Cugat del Vallès. Tenim sempre la millor oferta de màquines recreatives a Sant Cugat del Vallès per assegurar el màxim nivell de recaptació, així com la diversió i l'entreteniment als jugadors. L'èxit de la nostra empresa és poder oferir a hostalers i propietaris de bars i locals una gran selecció de les màquines tragamonedes amb premi més rendibles del mercat.\nEl nostre assessorament professional ajuda al client a realitzar una planificació prèvia del local, realitzar una selecció de les màquines que més s'ajusten al local i que majors beneficis poden aportar gràcies a la nostra àmplia experiència en el sector. Així doncs, analitzem detalladament les característiques i ubicació del bar o local, l'oferta de tragamonedes a Sant Cugat del Vallès i el target habitual de l'establiment.\nLes nostres tragamonedes a Sant Cugat del Vallès multipliquen els beneficis de negocis, restaurants, bars i locals de Barcelona i Tarragona. Des de Recreatius Penedès ens comprometem a analitzar i actualitzar constantment el progrés de les màquines per mantenir les recaptacions el més elevades possibles. Distribuïm màquines tragamonedes per entretenir a qualsevol públic i disposem d'una gran varietat de models i fabricants, sempre a l'última per atreure nous clients a bars i locals i aportar ingressos extra als propietaris optimitzant al màxim la rendibilitat dels seus establiments.\nLes tragamonedes a Sant Cugat del Vallès són un punt d'atracció i poden contribuir a millorar els beneficis d'un bar o local sense requerir cap esforç per part del propietari del negoci. Els tècnics de Recreatius Penedès són els qui s'ocupen del correcte funcionament de les tragamonedes, manteniment, així com de la millora constant de les màquines per posseir els models més actuals i de major èxit.


Estàs en: Inici > Innovació i R+D > Avisos > SERVICIOS INTERNACIONALES > Actividades de Internacionalización\nCONVOCATÒRIA OBERTA - Programa d'immersió digitalXborder\nEl programa d'Immersió digitalXborder és una experiència d'aprenentatge intensiva que ofereix a CEOS d'empreses les eines clau per a facilitar la presa de decisions en un entorn digital en contínua transformació.\ndigitalXborder és una iniciativa promoguda per ICEX, Espanya Exportació i Inversions, EOI, Escola d'Organització Industrial i ADIGITAL, Associació Espanyola de l'Economia Digital, i cofinançada pel Fons Social Europeu.\nLa convocatòria està ja oberta i des d'Ivace Internacional volem animar-te a participar.\n>> Accés a programa\n>> Accés a inscripció\nCalendari jornades Comença a Exportar 2019 (JORNADA-1º TALLER)\nGUARDAMAR DEL SEGURA 06/06/\nREQUENA UTIEL 12/11/\nJORNADES I TALLERS INFORMATIUS\nJornades informatives 2020\n16 gener Suports a la internacionalització d'empreses BIO. Elx\n16 gener Suports a la internacionalització per a empreses CV. Elx\n14 gener Suports a la internacionalització per a empreses CV. València


Descobreix els orígens de Calaf (visita guiada)\nDescobreix els orígens de Calaf Visita guiada pel centre històric de Calaf per conèixer el castell, les muralles i portals, les esglésies i la plaça porticada (declarada Bé Cultural d'Interès Nacional). Us explicaran els orígens històrics de la vila i del seu...\nVeniu a descobrir els productes, la gent i l'encís del mercat de Calaf. A través de les explicacions d'un guia, coneixereu els secrets d'aquesta històrica vila i les seves originals mostres d'art contemporani al carrer. Per dinar, us tenim preparat un menú de cuina tradicional de la Catalunya...\nVeniu a viure el Nadal més tradicional (cada any durant el mes de gener)\nVeniu a gaudir d'Els Pastorets de Calaf , un dels espectacles nadalencs amb més tradició representat cada any gràcies a l'esforç del poble. Us proposem començar amb una visita guiada pels racons històrics de la vila, continueu assaborint un dinar de cuina tradicional nadalenca i, a la tarda,...\nVisita a l'ermita de Sant Sebastià\nVisites a l'interior de l'ermita de Sant Sebastià Per concertar les visites guiades, podeu adreçar-vos a l'Oficina de Turisme, al tel. 93 868 08 33 o per correu electrònic: turismecalaf@diba.cat\nLes visites tenen lloc el 2n diumenge de cada mes després de la missa de 2/4 de 12. Si s'està interessat en fer la visita s'ha d'avisar prèviament a l'Oficina de Turisme, al tel. 93 868 08 33 o per correu electrònic: turismecalaf@diba.cat Es poden concretar altres dates i horaris de...\nVisita guiada i gratuïta al castell de Calaf (1r dissabte de cada mes)\nTots aquells que vulguin conèixer de ben a prop el castell de Calaf, podran fer-ho el primer dissabte de cada mes , amb una visita guiada i gratuïta al castell, una proposta ben interessant per acostar-se a la història d'aquest monument recentment restaurat i gaudir de les bones vistes sobre l'altiplà...


Suara guanya el premi ACRA a la millora en l'atenció a la gent gran\nPublicat el dimarts, 17 novembre 2009 00:00\nL’Associació Catalana de Recursos Assistencials (ACRA) ha guardonat el Programa de tuteles d’usuaris/es del Centre de Dia Sant Antoni, gestionat per Suara Cooperativa, amb el Premi ACRA a la millora en l’atenció a\tLlegir-ne mu00e9s\nSubvencions a l’economia cooperativa 2010\nPublicat el dimarts, 10 novembre 2009 11:51\nEscrit per Butlletí "Persones Emprenedores" Núm. 85\nLa Direcció General d’Economia Cooperativa i Creació d’Empreses ha organitzat diversos actes de presentació de les subvencions a l’economia cooperativa que està previst es publiquin a principis de 2010.\nL’objectiu és informar sobre les línies generals d’ajuts que es\tLlegir-ne mu00e9s\nPublicat el dimarts, 10 novembre 2009 11:23\nEncara que a les comarques lleidatanes ha augmentat, el descens del Baix Ebre – Montsià fa baixar la mitjana.\nLa Federació de Cooperatives Agràries de Catalunya (FCAC) anuncia un descens de la producció d’oli al conjunt de Catalunya, amb una producció global que se situaria en els 30.375.997 kg. front els\tLlegir-ne mu00e9s\nBones Pràctiques en Medi Ambient: les Energies Renovables\nPublicat el dijous, 12 novembre 2009 09:04\nLa Fundació Catalunya Europa ha previst un seminari que s'emmarca dins les Bones Pràctiques en Medi Ambient: les Energies Renovables, on es presentaran pràctiques innovadores com són la\tLlegir-ne mu00e9s\nII Jornades Tècniques d’Inicia: per la creació d’Empreses\nPublicat el dimarts, 10 novembre 2009 11:47\nLa Direcció General d’Economia Cooperativa i Creació d’Empreses organitza les "II Jornades Tècniques d’Inicia: per la creació d’Empreses", amb el següent\tLlegir-ne mu00e9s\nvals de 75 Euros per invertir en publicitat a Google\nPublicat el dimarts, 10 novembre 2009 00:00\nEscrit per Aposta, sccl\nAconsegueix amb Aposta un val de 75 Euros per invertir en publicitat a Google.\nDes d’Aposta s'organitzen dos seminaris destinats a descobrir els secrets dels cercadors, per tal de donar visibilitat als webs\tLlegir-ne mu00e9s\nPublicat el dimarts, 10 novembre 2009 15:12\nL'Assemblea Extraordinària de socis de l'Associació Projecte FIARE a Catalunya, prevista pel proper 11 de novembre, compta\tLlegir-ne mu00e9s\nPublicat el dimarts, 10 novembre 2009 11:28\nEn el marc de l'Ecofira de Manresa s'ha presentat A taula! Manual per a la introducció d'aliments ecològics a les escoles, editat pel Departament d'Agricultura, Alimentació i Acció Rural de la\tLlegir-ne mu00e9s\nPublicat el dilluns, 09 novembre 2009 00:00\nEscrit per Clic Traç cooperativa\nLa campanya Catalunya Lliure de Bosses de Plàstic es planteja com una eina perquè administracions, entitats, ciutadania,